Diari Oficial de la Generalitat Valenciana


Sumari del DOGV 8947, del 09-11-2020 (2020/9281)

RESOLUCIÓ de 19 d'octubre de 2020, del conseller d'Economia Sostenible, Sectors Productius, Comerç i Treball, per la qual s'acorda traslladar la quantitat de 221.760 euros del primer al segon dels períodes en què es divideix, en 2020, la convocatòria oberta d'ajudes a la integració laboral de persones desocupades com a sòcies treballadores o de treball de cooperatives i societats laborals, convocada mitjançant la Resolució de 30 de desembre de 2019, del conseller d'Economia Sostenible, Sectors Productius, Comerç i Treball.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9281


Data del document
:   19-10-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 19 d'octubre de 2020, del conseller d'Economia Sostenible, Sectors Productius, Comerç i Treball, per la qual s'acorda traslladar la quantitat de 221.760 euros del primer al segon dels períodes en què es divideix, en 2020, la convocatòria oberta d'ajudes a la integració laboral de persones desocupades com a sòcies treballadores o de treball de cooperatives i societats laborals, convocada mitjançant la Resolució de 30 de desembre de 2019, del conseller d'Economia Sostenible, Sectors Productius, Comerç i Treball. [2020/9281]  
Vista la Resolució de 30 de desembre de 2019, del conseller d'Economia Sostenible, Sectors Productius, Comerç i Treball per la qual s'efectua convocatòria anticipada, per a l'exercici 2020, de les ajudes regulades en els articles 15, 16, 17 i 18 de l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball (DOGV 8715, 13.01.2020).  
Vist que mitjançant aquesta resolució es convoquen, entre d'altres, subvencions per raó de la incorporació de persones desocupades com a sòcies treballadores o de treball a cooperatives i societats laborals, que es financen amb càrrec al programa pressupostari 322.5, línia de subvenció S5266000, per un import de 2.000.000 d'euros, import susceptible d'ampliació fins a un màxim de 3.100.000 euros. L'esmentada resolució de convocatòria determina que les esmentades subvencions es concediran en règim de convocatòria oberta, i s'estableix, a aquests efectes, dos períodes i es contempla expressament que, segons autoritza l'article 59 del Reglament de la Llei general de subvencions, quan en la finalització del primer període s'hagen concedit les subvencions corresponents i no s'haja esgotat l'import màxim per a atorgar, es podrà traslladar la quantitat no aplicada a les posteriors resolucions que recaiguen en el segon període, després d'una resolució que acordarà expressament les quanties que calga traslladar i l'aplicació al segon dels períodes establits.  
Vist que mitjançant la Resolució de 8 de setembre de 2020, del conseller d'Economia Sostenible, Sectors Productius, Comerç i Treball (DOGV 8901, 9 de setembre), es va ampliar fins a l'esmentada suma de 3.100.000 euros la quantia màxima de les ajudes per a la concessió de subvencions per raó de la incorporació de persones desocupades com a sòcies treballadores o de treball a cooperatives i societats laborals, i s'establia, així mateix, en aquesta resolució que el primer dels períodes en què s'articula la convocatòria de les subvencions de referència comptaria amb un import màxim assignat a aquesta de 2.300.000 euros, dels quals 1.350.000 euros amb origen en el Servei Públic d'Ocupació Estatal i 950.000 euros de fons propis de la Generalitat, no condicionats.  
  
Vist que, a la finalització del primer dels dos períodes en què s'articula, per a l'exercici 2020 la convocatòria oberta de les subvencions de referència, s'han concedit ajudes per import de 2.078.240 euros, resta, per tant, sense aplicar al finançament de les corresponents ajudes la quantitat de 221.760 euros, amb origen en fons propis de la Generalitat, no condicionats.  
Atés que tant l'article 59 del Reglament de la Llei general de subvencions, aprovat per Reial decret 887/2006, de 21 de juliol, com la resolució de convocatòria d'aquestes ajudes, autoritzen que, quan a la finalització d'aquest primer període s'hagen concedit les subvencions corresponents i no s'haja esgotat l'import màxim per a atorgar, es puga traslladar la quantitat no aplicada a les posteriors resolucions que recaiguen en el segon període, després d'una resolució que acordarà expressament les quanties que calga traslladar i l'aplicació al segon dels períodes establits.  
Atesa la delegació que a aquest efecte es conté en l'article 7.1.d de l'Ordre 11/2019, 2 de desembre, ja esmentada, en favor de la persona titular de la direcció general competent en matèria de foment de l'economia social, per a dictar la resolució de trasllat de les quanties que hagen d'incorporar-se al finançament de convocatòries que es tramiten en règim de convocatòria oberta, en els casos en què es dispose en aquesta ordre i en la corresponent convocatòria de l'exercici, de conformitat amb el que disposa l'article 59 del Reglament de la Llei general de subvencions, resolc:  
  
Primer  
Traslladar el finançament no aplicat en el primer dels dos períodes en què es divideix la convocatòria abans referenciada al finançament del segon dels períodes establits en aquesta, per a l'aplicació a la concessió de les ajudes regulades per l'article 15 de l'Ordre 11/2019, de 2 de desembre, ja esmentada, i acordar, en conseqüència, el trasllat d'un total de 221.760 euros al segon període de la convocatòria, en què la totalitat de la quantia correspon a fons propis de la Generalitat.  
  
  
Segon  
D'acord amb això, fixar com a quantia màxima per a la concessió de subvencions per raó de la incorporació de persones desocupades com a sòcies treballadores o de treball a cooperatives i societats laborals en la segona de les fases en què s'articula la convocatòria oberta d'aquestes en l'exercici 2020 la d'1.021.760 euros, dels quals 150.000 euros es financen amb fons procedents del Servei Públic d'Ocupació Estatal i els restants 871.760 euros són fons propis de la Generalitat, no condicionats.  
  
Tercer  
Ordenar la publicació de la present resolució en el Diari Oficial de la Generalitat Valenciana, perquè se'n prenga coneixement i als efectes oportuns.  
Contra la present resolució, que esgota la via administrativa, podrà interposar-se un recurs de reposició davant del mateix òrgan en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels establits en la vigent legislació.  
  
  
València, 19 d'octubre de 2020.- La directora general d'Emprenedoria i Cooperativisme (p. d., art. 7.1.d, O 11/2019; DOGV 8692): María Teresa García Muñoz.